# Bréf til samstarfsfólks

***Nafn skóla***

Reykjavík, xx. september 2023

**Efni: Göngum í skólann**

**Kæra samstarfsfólk**

*---- skóli* hefur ákveðið að taka þátt í **Göngum í skólann**, verkefni á vegum Íþrótta- og Ólympíusambands Íslands, Embætti landlæknis, mennta- og menningarmálaráðuneytisins, Ríkislögreglustjóra, Samgöngustofu, Slysavarnarfélagsins Landsbjargar og Heimilis og skóla. **Göngum í skólann** verður sett **miðvikudaginn 6. september** og lýkur formlega **miðvikudaginn 4. október**.

Þetta er í sautjanda sinn sinn sem verkefnið er haldið hér á landi og hefur þátttaka aukist jafnt og þétt. Megin markmið verkefnisins eru að hvetja börn til að tileinka sér virkan ferðamáta í og úr skóla og auka færni þeirra til að ferðast á öruggan hátt í umferðinni. Fræða þau um ávinning reglulegrar hreyfingar og að draga úr umferðarþunga, mengun og hraðakstri nálægt skólum. Auk þess er reynt að stuðla að vitundarvakningu fyrir virkum ferðamáta og umhverfismálum og það hversu “gönguvænt” umhverfið er. Á síðasta ári tóku milljónir barna frá 40 löndum víðs vegar um heiminn þátt í **Göngum í skólann** með einum eða öðrum hætti. Nánari upplýsingar um verkefnið er að finna á vef þess www.gongumiskolann.is.

(*Þátttaka okkar núna er frumraun okkar í þessu verkefni og finnst okkur mikilvægt að allir séu upplýstir. Undirbúningur er vel á veg kominn og eru allir mjög jákvæðir og áhugasamir að taka þátt og standa sig fyrir hönd ------skóla.)*

*(------skóli hefur áður tekið þátt í* ***Göngum í skólann*** *þar sem unnið hefur verið með ýmsa þætti er tengjast umhverfi, umferð og hreyfingu og hefur árangur okkar verið mjög góður. Undirbúningur er vel á veg kominn og eru allir mjög jákvæðir og áhugasamir að taka þátt í verkefninu og standa sig fyrir hönd ------skóla.)*

**Göngum í skólann í okkar skóla**

Skólinn hefur nú þegar verið skráður til leiks. Hugmyndin er að vera með ýmsar uppákomur þann mánuð sem **Göngum í skólann** stendur yfir, bæði sameiginlegar, skólinn í heild sinni, einnig er hverjum kennara frjálst að nota verkefnið fyrir sinn bekk. Meðfylgjandi er hugmyndabanki sem hægt er að nýta sér að vild, einnig bendum við á vef verkefnisins www.gongumiskolann.is. Kynningarbréf verður sent til foreldra allra nemenda skólans en það er best að þið kæru kennarar kynnið þetta vel fyrir ykkar nemendum.

Vonandi gengur þetta vel hjá okkur. Verum endilega opin fyrir þessu og jákvæð og nýtum haustið til að vekja athygli á hreyfingu og öryggi nemenda okkar á leiðinni í skólann.

Ef þið hafið einhverjar spurningar þá hafið samband við undirritaða(n).

Gangi ykkur vel

Kveðja